Preşedintele USR, Dan Barna, a declarat, sâmbătă, la Cluj, că formaţiunea sa va avea, foarte probabil, un candidat la preşedinţie. "Cel mai probabil da, vom avea un candidat la alegerile prezidenţiale de anul viitor, este o decizie pe care o vom lua în interiorul partidului. USR este un partid care îşi propune să conteze în politica românească pe termen lung, ceea ce înseamnă că vom participa la toate ciclurile electorale cu candidaţi proprii. Principiul de funcţionare al partidului este de a avea candidaţi la toate alegerile la care participă pentru a-şi consolida poziţia de partid semnificativ din politica românească", a declarat Dan Barna, răspunzând întrebărilor jurnaliştilor. El a mai spus că pentru alegerile europarlamentare obiectivul USR este de a obţine 4-5 mandate. AGERPRES /(A-autor: Marius Septimiu Avram, editor: Karina Olteanu, editor online: Anda Badea)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.